Jeg er stadig på ferie, og i øjeblikket befinder jeg mig i Danmark. Faktisk har jeg lige cyklet fra København til Helsingør eller Elsinore. Desværre er jeg så håbløs en nørd, at mine tanker ikke kredsede om Shakespeare, men om ... økonomi. Danmarks historie er nemlig, vil jeg vove at påstå, af væsentlig interesse for os andre.

Jeg vil lige gøre det klart, at jeg på ingen måde er ekspert i dansk økonomi, hverken nutidig eller fortidig. Jeg ved kun, hvad jeg kan læse og hale ud fra de tilgængelige databaser. Så reelt handler det om at bruge Danmark som et spejl for resten af verden. Men det er et interessant spejl (og langt mere vidunderligt at tænke på end hjemlandets skandaler).

Der er især to ting, vi kan lære af Danmark: en håbefuld historie om globalisering og en anden håbefuld historie om mulighederne for at stable et anstændigt samfund på benene.